**Ветеринарномедицински изисквания към животновъдните обекти за отглеждане на селскостопански животни в лични стопанства-“заден двор“ съгласно наредба 44/20.04.2006 г. Обн. в ДВ. бр.5 от 17/01/2020 г**

**Общи ветеринарномедицински и зоохигиенни изисквания към животновъдните обекти за отглеждане на селскостопански животни**

Животновъдните обекти за отглеждане на селскостопански животни включват следните мерки за биосигурност-Чл.4, ал.1, т. 2,3,5 и 6 от Наредба 44/20.04.2006 г. и имат обособено място за съхранение и обеззаразяване на тор.

- Изградени са съгласно изискванията на нормативните документи за защита и хуманно отношение към селскостопанските животни;

- Снабдени са постоянно с вода за пиене от собствени и/или от обществени водоизточници

- Оградени са по начин, осигуряващ безопасността на обекта и здравното благополучие на животните, който не позволява свободен достъп на хора и други животни

- Имат обособени места и/или съоръжения за съхранение на фураж за изхранване на животните и постеля, като за свинете обособените места и/или съоръженията са покрити и заградени по начин, осигуряващ защита от диви птици и гризачи;

**Специални ветеринарномедицински и зоохигиенни изисквания към животновъдните обекти за отглеждане на селскостопански животни**

**Животновъдните обекти за отглеждане на свине в лични стопанства отговарят на следните изисквания съгласно чл.11 от Наредбата**

1. Имат обособено място за отглеждане на животните, което е оградено по начин, не позволяващ достъпа на други животни, и е осигурена защита от гризачи;

2. Площта за отглеждане на едно животно е не по-малко от 1 кв. м;

3. Обособеното място за отглеждане, използваните съоръжения и инвентар са изградени от материали и по начин, позволяващи цялостно и ефективно почистване, дезинфекция, дезинсекция и дератизация;

4. Разполагат с хранителни корита с размери от 30 см до 35 см дължина, от 30 см до 35 см широчина и с височина на предния ръб 20 см и поилки;

5. Влизането на лицата до мястото за отглеждане на прасета за угояване и излизането се осъществява с работно облекло и обувки след преминаване през място за дезинфекция;

6. Имат обособено място за предварително съхранение и обеззаразяване на тор, съобразено с броя на отглежданите животни, за не по-малко от 40 дни, а в нитратно уязвимите зони за не по-малко от 6 месеца.

**За регистрация на животновъден обект –лично стопанство, собственикът или ползвателят на обекта подава заявление по образец, до директора на ОДБХ Стара Загора чрез кмета на населеното място. За регистрация на животновъден обект-лично стопанство и за въвеждане на данните от идентификацията на животните в него в Интегрираната информационна система на БАБХ не се събира такса. Регистрацията на животновъдните обекти е безсрочна.**